Skupina w Budyšinje bydlacych Polakow hlada rownišćo za swojich krajanow. Tradicionalnje wokoło swjedźenja Wšěch swjatych a Chudych dušow modla so woni – tule ze swojim měšnikom Marcinom Ogórekom – za 33 woporow, zahinjenych muži, žony a dźěći w Druhej swětowej wójnje. Wopomnišćo ze šěreho zornowca z pólskim worjołom na Michałskim kěrchowje postajichu w 1970tych lětach.
Foto: Jolanta B.-Rječcyna
Za škit a podpěru delnjoněmčiny
Podstupim. Braniborski kabinet je wutoru rozprawje ministerstwa za kulturu a wědomosć přihłosował, pruwować zakonjedawarske předewzaće za škit delnjoněmčiny. Z pruwowanskeje rozprawy wuchadźa, zo je zakoń móžny puć k škitej a podpěrje delnjoněmskeje rěče w Braniborskej, a tam su ćežišća za to podate. Rozprawu nětko krajnemu sejmej k dalšemu wobdźěłanju posrědkuja.
Dosć kandidatow nadal njeje
Budyšin. Doba za zapodaće kandidaturow ze Sakskeje za přichodnu wólbnu periodu załožboweje rady je hač do srjedy, 30. nowembra, podlěšena. Zwjazkowe předsydstwo Domowiny je we wokolnym wothłosowanju namjet prezidija sćěhowało. Wólby su we wobłuku wurjadneho posedźenja zwjazkoweho předsydstwa 13. januara 2023 předwidźane.
Maja Rusku za „teroristiski“ stat
Elektrokolesy pokradnyli
Kamjenc. Policija registruje we wuchodnej Sakskej dźeń a wjace padustwow elektrokolesow. Tak su njeznaći w nocy na njedźelu na Sewjernej w Kamjencu pedelec w hódnoće něhdźe 3 800 eurow spakosćili. W Zhorjelcu zhubi so w samsnej nocy e-bike w hódnoće 1 600 eurow z wjaceswójbneho domu.
Trjebin (CK/SN). Pjeć metrow wysoka je nowa wjesna tafla Miłoraza. Z tutej njewšědnej naprawu reaguje Trjebinska gmejna na to, zo buchu w jeje wjesnym dźělu hižo wjacekróć wjesne tafle pokradnjene.
Budyšin. „Pěseń moja, pozběhń so“ je hesło komorneho koncerta na česć Jana Pawoła Nagela jutře, srjedu, w 17 hodź. na žurli Budyskeho Serbskeho ludoweho ansambla. Składnostnje 25. posmjertnin Nagela, jednoho z najwuznamnišich serbskich komponistow 20. lětstotka, zetkataj so pianistka Liana Bertókowa a tenor Pětr Cyž, zo byštaj zhromadnje na komponista spominałoj. Wuchadźišćo je Nagelowa awtobiografija „Dźěćatstwo w Złyčinje“, wušła 1993 w LND. W komornym programje so lubozne wopisowanja Nagela swójskich kaž tež twórbow hudźbnych rowjenkow a pućrubarjow hudźbnje wobrubja.
Radźićeljo wuradźuja
Chrósćicy. Přichodne posedźenje Chróšćanskeje gmejnskeje rady wotměje so štwórtk, 17. nowembra, w 19 hodź. w gmejnskim a kulturnym centrumje. W zjawnym dźělu póńdźe mjez druhim wo dalše planowanje narunanskeho twara gratownje Chróšćanskeje dobrowólneje wohnjoweje wobory.
Pytaja sobuskutkowacych
Budyšin (CS/SN). Zajimcow za słužbu pola sakskeje policije je po wšěm zdaću dosć. To pokaza minjenu sobotu dźeń wotewrjenych duri na Wysokej šuli sakskeje policije w Budyšinje cyle wočiwidnje. Předewšěm młodźi ludźo přichadźachu ke kampusej na Kantowej, zo bychu za kulisy wukubłanskeho centruma pohladnyli. Zaměr organizatorow bě, cyłu šěrokosć wukubłanja a dalekubłanja pola policije předstajić.
Drježdźany (SN). Zjawna strowotniska słužba (zss) je nimo stacionarneho a ambulantneho zastaranja třeći stołp strowotnistwa. Tutón spjelnja hłownje stražowace, dočasnje starace a starosćiwe nadawki. Po spěchowanskim připrajenju Zwjazka móže Sakske socialne ministerstwo nětko swoje plany za digitalizaciju zss zwoprawdźić. Zaměr je mjez druhim, procesy zjednorić a digitalnu wuměnu mjez zarjadami spěchować. Při tym chcedźa tež tuchwilu wužiwanu software pruwować a přichodokmanje dale wuwiwać. W přichodnymaj lětomaj steji za to 16,8 milionow eurow k dispoziciji. Z dalšimi spěchowanymi 760 000 eurami budźe so Sakska wobdźělić na třoch dalšich projektach, mjez druhim k polěpšenju mjezsobneho wužiwanja (Interoperabilität) a kraje přesahowaceje wuměny datow kaž tež k temje wuměny datow wo pitnej wodźe zhromadnje z druhimi zwjazkowymi krajemi.
szl_Latn mos_Latn ces_Latn ces_Latn glg_Latn szl_Latn bos_Latn hrv_Latn szl_Latn szl_Latn szl_Latn twi_Latn pol_Latn pol_Latn ces_Latn szl_Latn